o
Sinun on parasta pitää itsestäsi, koska olet se, josta et koskaan pääse eroon.
Jos et pidä persoonallisuudestasi - paha juttu - se on se, joka sinulla on.
Opi, kuinka täydellinen luottamus Jumalaan voi muuttaa
kuvan itsestäsi paremmaksi.
Iloa arkeen
Luen Amplified-Raamatun käännöksen uskosta, koska pidän siitä niin paljon.
Usko on nojautumista koko inhimillisellä persoonallisuudella Jumalaan.
Kuinka moni pitää itseään kummajaisena?
Pidät itseäsi erilaisena kuin kaikki muut.
Minulla varmaan on toisenlainen persoonallisuus. En tiedä.
En koskaan ole tuntenut olevani samanlainen kuin muut.
Ihmiset ovat kysyneet:
"Miksi käyttäydyt tuolla tavoin?" En tiennyt, miksi.
Olen todella suorapuheinen ja monet ihmiset pitävät siitä, mutta toiset eivät.
Käytin paljon aikaa yrittäen muuttaa persoonallisuuttani ja sitä elää täällä
maanpäällä Jumalan antaman temperamentin kanssa.
Tuon temperamentin seuraksi tulevat kaikki asiat, joita elämässä tapahtuu.
Ja niistä yhdessä muodostuu persoonallisuus.
Pidän siitä, mitä Amplified sanoo uskosta,
että se on ihmisen koko persoonalli- suuden nojautumista Jumalaan.
Toisin sanoen, ennen kuin voin luottaa Jumalaan muissa asioissa,
minun on kyettävä luottamaan Häneen itseni suhteen.
Joidenkin teidän on lopetettava itsenne murjominen sekä jatkuva
itsenne analysointi, koska muuten analyysista seuraa paralyysi (halvaus).
Ette pysty elämään vapaasti virraten, jos kaiken aikaa analysoitte kaikkea.
Miksi tein noin? Miksi reagoin näin?
Vietin niin monta vuotta yrittäen ottaa itsestäni selvää, että lopulta ajattelin:
"Jaah, en tiedä, miksi teen, mitä teen."
"Enkä tiedä, miten muuttaa itseäni. Jumala, tässä olen
ja jos sinä voit tehdä jotain minulle, tee toki."
"Ole hyvä vain, Jumala. Tässä olen. Tee minusta sellainen, kuin haluat."
Minun piti nojautua Jumalaan koko persoonallisuudellani.
Jos et pidä persoonallisuudestasi - paha juttu - se on se, mikä sinulla on.
Sinun on parasta pitää itsestäsi, koska sinä olet se, josta et koskaan pääse irti.
Oletko huomannut,
että olet kaikkialla, minne menet?
Usko on ennen kaikkea nojautumista Jumalaan
koko inhimillisellä persoonallisuudella.
Täällä on tänään joitakin, joiden pitää hyväksyä itsensä.
En sanonut, etteikö pitäisi muuttua. Meidän pitää muuttua.
Mutta itsensä vihaaminen tai itsensä hylkääminen eivät muuta ketään.
Usko itsesi Jumalan haltuun ja sano: "Tässä olen, tällaisena kummajaisena."
Tiedätkö, et ole mikään yllätys Jumalalle.
Kyllä Hän tiesi, mitä saa, kutsuessaan sinut yhteyteen kanssaan.
Ei Hän pelastanut sinua ja sanonut sitten:
"Oho! Enpä tiennyt, että sinä olet tuollainen!"
Usko on nojautumista Jumalaan koko inhimillisellä persoonallisuudella
...luottaen täysin kolmeen asiaan:
Jumalan voimaan, Hänen viisauteensa ja Hänen hyvyyteensä.
Usko on nojautumista Jumalaan koko inhimillisellä persoonallisuudella
luottaen täydellisesti Jumalan voimaan, viisauteen ja hyvyyteen.
Kun elämässäni on jokin tilanne, minun tulee tajuta kolme asiaa:
Jumalalla on voima korjata tilanteeni.
Ef. 3:20: "Jumala voi tehdä enemmän,
monin verroin enemmän kuin kaikki
mitä me anomme tai ymmärrämme, sen voiman mukaan, joka meissä vaikuttaa."
Jumala voi ja kykenee.
Laulamme kyllä lauluja, mutta uskommeko sitä?
Jumalan viisaus. Meillä tulee olla uskoa Jumalan viisauteen.
Hän tietää, miten korjata ongelmasi.
Voi Jumala, en tiedä, mitä tehdä. En tiedä mitä tehdä.
Jumala tietää, mitä tehdä.
Ja tämä on hyvin tärkeää. Meillä tulee olla usko Jumalan hyvyyteen.
Hänen voimaansa, Hänen viisauteensa ja hyvyyteensä. Jumala on hyvä Jumala.
Kaikkialla Raamatussa puhutaan Jumalan hyvyydestä.
Ef 2:10 puhuu Jumalan hyvästä suunnitelmasta meidän varallemme.
Tiedättekö, mitä tarkoittaa, että meille on varattu hyvä suunnitelma?
Jo ennen kuin näit päivänvaloa
tässä maailmassa, Jumalalla oli varattuna sinulle hyvä elämä.
Hänellä oli varattuna meille hyvä elämä.
Raamattu sanoo, että me siinä vaeltaisimme.
Se oli jo valmiina. Nyt Hän sanoo:
"Seuratkaa minun teitäni ja niin vaellatte tuota hyvää polkua."
Kaikkialla, minne menette, seuraa siunaus, ilo ja rauha.
Mutta vihollinen voi saada meidät väärälle polulle.
Rakastan Heprealaiskirjeen kohtaa 11:6
"Ilman uskoa on mahdoton olla Jumalalle otollinen."
Häntä lähestyvien tulee uskoa kaksi asiaa: yksi, että Hän on.
Et voi lähestyä Häntä uskomatta, että Hän on.
Numero kaksi: Hän palkitsee.
Haluatko joskus valmistaa hyvän raamattutunnin?
Etsi viittauksia sanasta ‘palkita'.
Palkintoja seuraa pitkin matkaa.
Jumala palkitsee ne, jotka Häntä ahkerasti etsivät.
Et olisi tässä rakennuksessa perjantai- iltana olematta ahkera Jumalan etsijä.
Jotkut teistä olitte torstai-iltana, tänä aamuna, tänä iltana ja tulette huomenna
Olette tulleet matkojen päästä.
Jotkut teistä maksoitte lasten- vahdille, maksoitte hotellit.
Olette ahkeria Jumalan etsijöitä. Tiedättekö? Teitä odottaa palkkio.
Psalmi 62: 1-2, 5-8:
"Jumalaa yksin minun sieluni odottaa. Hän on minun kallioni.
Häneltä tulee minulle apu."
Mitä tarkoittaa, että Jumalaa yksin minun sieluni odottaa?
Sielu on mieli, tahto ja tunteet.
Kun luotamme Jumalaan, mielemme odottaa vastausta Jumalalta
En yritä itse kehittää jotain. Mieleni odottaa Jumalaa.
Tahtoni odottaa Jumalaa. En yritä tehdä sitä itse.
En yritä muuttaa sitä itse, vaan voin kasvaa pisteeseen, jossa voin sanoa
kuin Jeesus Getsemanessa: "Isä, jos mahdollista, ota tämä malja pois."
"Ei kuitenkaan niin kuin minä tahdon, vaan niin kuin sinä."
Luukas 22:42 on paikka, johon meidän pitää tulla.
Jumala, en pidä tästä, tämä sattuu. En minä sitä näin suunnitellut.
En halunnut tätä. Jumala, järjestä tämä pois elämästäni.
Mutta jos se ei ole sinun suunnitelmasi, anna minulle armo juoda se malja.
Antautumisessa on rauha.
Kipu on siinä, kun taistelemme kaikkea sitä vastaan, mikä ei siirry.
Suuren osan elämämme myrskyistä aiheuttaa se, että yritämme
päästä eroon jostakin, jota emme halua ja silti se ei väisty.
Tai yritämme saada jotain, mikä ei vain ota tullakseen.
Luottamus hoitaa tuon kaiken.
Jumala, luotan, että jos haluat että minulla on se,
minulla tulee olemaan se.
Jos on Sinun ajoituksesi, että se lähtee, se lähtee.
Usko ja luottamus tuovat meidät Jumalan lepoon.
Meidän tulee astua Jumalan lepoon myös muiden ihmisten suhteen.
Tätä et saa aikaan uskolla: Et voi hallita toisen ihmisen valinnan vapautta.
Voit viedä hevosen veden ääreen, mutta et voi pakottaa sitä juomaan.
Et voi pakottaa ihmisiä elämään oikein tai pakottaa heitä rakastamaan Jumalaa.
Minusta olisi ihanaa avata jokainen ja ahtaa heidät täyteen Sanaa.
Joskus minulla on kertakaikkinen palo, että ihmiset eläisivät oikein.
Palo sanoa "Lopettakaa hölmöyksien tekeminen."
Kun tiedät, mikä toimii ja mikä ei ja näet ihmisten tekevän tyhmiä valintoja
mielesi tekee käydä kimppuun ja sanoa: "Mikä ihme sinua oikein vaivaa?"
Jumala varjelee vapauttamme valita.
Jos uskot Jumalaan jonkun toisen elämän puolesta, ei vain sinun tahtosi
ole pelissä, eikä vain Jumalan tahto, vaan tuon toisen ihmisen tahto.
Kun rukoilemme ihmisten puolesta, se avaa oven Jumalalle toimia.
Mutta ihmisen on silti tehtävä valinta.
On viisainta, että et menetä iloasi jonkun toisen väärän valinnan takia.
Ei ole mitään mieltä menettää iloaan toisen ihmisen huonon valinnan takia.
Sinulla on oma elämäsi elettävänäsi.
Jumalaa yksin minun sieluni odottaa hiljaisuudessa.
Hän yksin on kallioni ja pelastukseni, turvalinnani.
Jumalaa yksin minun sieluni odottaa.
Mieleni odottaa Jumalaa. Tahtoni odottaa Jumalaa.
Minun on ymmärrettävä, etten voi luottaa tunteisiini.
Tunteet tekevät mitä tekevät.
Vaikeinta on hallita tunteita. Ne juoksevat valloillaan, ylös, alas.
Niitä ei ole ja taas on.
Tunteita on, kun niitä ei halua. Silloin kun niitä haluaisi, niitä ei ole.
Kunpa minusta 'tuntuisi' siltä, että haluan siivota kotini.
Eikö olisi upeaa, että kun pitäisi tehdä joku työ, tuntuisi tältä:
"Tuntuu siltä, että haluan tehdä tämän tänään."
"Tuntuupa siltä, että haluan imuroida!"
Eikö ole kumma, että meitä ei huvita tehdä sitä, mikä pitää tehdä
mutta sitten on tunteita, jotka ajavat tekemään sellaista, mitä ei pidä tehdä.
Tunteet ovat hyvin epäluotettavia.
Psalmi 34 sanoo: "Minä siunaan Herraa joka aika."
En siunaa Jumalaa, jos en luota Häneen, joten sanotaan:
"Minä luotan Jumalaan joka aika."
"Hänen ylistyksensä on alati minun suussani."
Psalmi 91:1 ja 2. Mahtavaa!
"Joka Korkeimman salaisessa suojassa istuu, säilyy vakaana alati
Kaikkivaltiaan varjossa, jonka voimaa vastaan ei mikään vihollinen voi käydä."
Sanon Herrasta: ‘Hän on minun turvani ja linnani, hän on minun Jumalani
johon minä nojaan ja turvaan ja johon luottavaisesti luotan.'
Siunaan Herraa joka aika."
Meidän tulee luottaa Jumalaan
käydessämme läpi asioita, ei vain asioiden vuoksi.
Kuulitteko, mitä sanoin?
Täällä on ihmisiä, jotka luottavat Jumalaan saadakseen asioita.
Mutta täällä on niitä, jotka käyvät läpi asioita.
Jumala ei aina vapauta meitä kaikesta.
"Vaikka vaeltaisin kuoleman varjon laaksossa
en pelkäisi mitään pahaa."
"Jos vetten läpi kuljen, eivät ne minua hukuta."
"Jos tulen läpi käyn, ei liekki minua polta."
Sadrak, Meesak ja Abednego joutuivat tuliseen pätsiin, mutta heidän kanssaan
oli neljäs mies ja kun he tulivat ulos, heissä ei ollut edes savun hajua.
Heidän todistuksensa siitä, miten he kävivät sen läpi
on siunannut ihmisiä sukupolvien ajan.
Kuinka paljon rohkaisua saammekaan siitä, että Sadrak, Meesak ja Abednego
menivät tuohon tilanteeseen, josta olisivat mielellään tulleet vapautetuiksi.
Mutta heitä ei vapautettu siitä ja Jeesus oli siellä heidän kanssaan.
Kun käymme läpi asioita vakaalla ja positiivisella mielenlaadulla luottaen
Jumalaan, toiset saavat rohkaisua ja voimaa meidän elämästämme.
Täällä on nyt joku, jonka täytyy kuulla tämä.
Jos alat keskittyä olemaan vakaa, jos mietiskelet sitä ja rukoilet sitä
jo se, että sinusta tulee vakaa kotona, saattaa muuttaa koko perheesi.
Minä tulin kateelliseksi Daven vakaudesta.
Tiedätkö, että Raamattu sanoo, että Jumala haluaa meidän olevan
niin siunattuja, että herätämme kateutta.
Työtovereillesi ei tee lainkaan pahaa kadehtia rauhaasi.
Jos heille tulee sen jano, he kysyvät miten voit olla niin vakaa koko ajan
vaikka mitä tapahtuisi.
Todella luulen, että meidän pitää tutkia ja keskittyä siihen, mitä on vakaus.
Ei vain sännätä paikasta paikkaan ja uskosta uskoon, epäuskoon ja pelkoon.
Nyt meillä on vähän uskoa ja sunnuntaina on uskoa
ja maanantaina olemme taas kauhusta kankeina.
Tiedän, ettei tämä tapahdu yhdessä yössä.
Itse olin hyvin epävakaa ja oikullinen.
En nyt puhu asiasta, josta en tiedä mitään.
Meidän tulee oppia luottamaan Jumalaan ei vain saadaksemme jotain.
Käytin paljon aikaa luottaakseni Jumalaan saadakseni sitä ja tätä.
Jumala alkoi näyttää minulle, että noiden asioiden saaminen ei ollut
silloin elämäni tärkein kysymys.
Nyt oli aika opettaa minulle, miten mennä läpi asioiden vakaasti,
miten säilyttää sama, hyvä asenne
ja miten auttaa muita myös silloin, kun itse käy läpi vaikeita asioita.
Kuka tuntee halua auttaa muita silloin, kun itseensä sattuu? Ei kukaan.
Ei meitä huvita auttaa muita, kun itse käymme läpi jotakin.
Silloin on paras mahdollinen aika auttaa muita, kun ei tunnu siltä.
En usko, että Jeesusta huvitti mennä ristille, mutta Hän meni.
Millaisina muina aikoina meidän tulee luottaa Jumalaan? Aina.
Meidän tulee luottaa Häneen asioissa yhtä lailla kuin saadaksemme asioita.
Meidän tulee luottaa Jumalaan silloin, kun emme tajua, mitä oikein tapahtuu.
Meidän tulee myös oppia tyytymään olemaan epätietoisia.
Uskon, että vietämme suuren osan ajasta tietämättä
ja meidän tulee tyytyä siihen.
Mitä tulevaisuuteni tuo tullessaan? En minä tiedä.
Mitä lapseni tulevat tekemään? En vaan tiedä.
Meidän tulee tyytyä tuntemaan se, joka tietää.
Ei siihen, että itse tiedämme kaiken, vaan että tunnemme sen, joka tietää.
Job sanoi: "Vaikka Hän minut surmaisi, silti luotan Häneen."
Job ei käsittänyt, mitä hänen elämässään oikein tapahtui.
Mutta hän teki päätöksen silti luottaa Jumalaan.
Et koskaan saavuta rauhaa elämässäsi, et koskaan astu Herran rauhaan
ennen kuin opit lopettamaan yrityksesi ottaa kaikesta selvää.
Turvaa Herraan kaikesta sydämestäsi
ja mielestäsi, äläkä nojaudu omaan ymmärrykseesi.
Kaikilla teilläsi tunne Hänet ja Hän sinun polkusi tasoittaa.
Älä ole viisas omissa silmissäsi. Sananlaskut 3:5-7.
Luota Herraan kaikesta sydämestäsi ja mielestäsi.
Emme voi sanoa, että luotamme Jumalaan ja samaan aikaan
kokea sekamelskaa mielessämme.
Säilytä myönteinen asenne, menitpä läpi mitä tahansa.
Vaikka se vaatisi, että puret itseäsi huuleen.
Se on vaikeaa. Tunteet haluavat tulla julki sanoina.
Haluamme ilmaista asioita, vai mitä. Kuinka moni tajuaa, mitä tarkoitan?
Oletteko te koskaan ilmaisseet asioita?
Oletko sellainen ihminen, jonka täytyy tajuta kaikki voidakseen rauhoittua?
Minä olin. Minun piti opetella tyytymään siihen, etten tiedä.
Minun piti oppia tyytymään siihen, että sanon:
"En tiedä, mitä tapahtuu, mutta Jumala tietää."
Entä Joosef, joka vietti vankilassa 13 vuotta sellaisesta, mitä ei ollut tehnyt?
Sitä voisi olla aika vaikea käsittää, vai?
Minä hokisin vain: "Luotan Jumalaan. Luotan Jumalaan."
Sinun tulee luottaa Jumalaan, kun sinua johdatetaan pitkää, vaikeaa tietä
kun tiedät, että helpompikin tie olisi. Tiedät, että olisi nopeampikin tie.
Tiedät, että Jumala voisi tehdä sen, mitä pyydät yhdellä ranneliikkeellä.
Tiedät, että Jumala voisi antaa sen, mutta jostakin syystä joudut vain
menemään läpi ja menemään läpi.
Mennään hetkeksi Viidenteen Mooseksen kirjaan lukuun 8.
Luotan yksin Kristukseen. Sieluni odottaa vain Jumalaa.
5 Moos. 8:2: "Ja muista kaikki, mitä on tapahtunut sillä tiellä
jota Herra, sinun Jumalasi, näinä neljänäkymmenenä vuotena
on sinua kuljettanut erämaassa nöyryyttääksensä sinua
ja koetellaksensa sinua ja tietääksensä
mitä sinun sydämessäsi on: tahdotko noudattaa hänen käskyjänsä vai etkö."
Jumala johti heitä läpi erämaan.
Varmaan he olisivat mieluummin kulkeneet läpi puutarhan.
Jumala johti heitä läpi erämaan ihan vain koetellakseen, pitäisivätkö he
Hänen käskynsä ja palvoisivatko he Häntä erämaassa.
Jotkut asiat, joiden läpi käymme, ovat pelkkiä testejä.
Jotkut asiat, joiden läpi käymme, ihan vain venyttävät uskoamme.
Luetaan jakeesta 2 jakeeseen 9. (5. Moos 8)
Jae 3 ja 4 sanovat: "Hän nöyryytti sinua ja antoi sinun nähdä nälkää
ja hän antoi sinulle mannaa syödä, jota et ennen tuntenut ja jota eivät isäsikään
tunteneet, opettaaksensa sinut ymmärtämään, että ihminen ei elä
ainoastaan leivästä, vaan... jokaisesta sanasta, joka Herran suusta lähtee.
Sinun vaatteesi eivät kuluneet yltäsi, eivätkä sinun jalkasi ajettuneet
näinä neljänäkymmenenä vuotena."
Voi kuulostaa hyvältä, mutta hepä eivät saaneet uusia kamppeita.
En tiedä, kuinka moni täällä olisi tyytyväinen samaan asuun 40 vuotta.
Jumala sanoo: "Et saanut, mitä halusit, mutta minä pidin huolen tarpeistasi."
Kun Jumala lupaa pitää meistä huolen
ei Hän aina lupaa antaa meille kaikkea, mitä me haluaisimme.
vaan sen, mitä tarvitsemme.
Jakeesta 5: "Tiedä siis sydämessäsi, että Herra, sinun Jumalasi, kasvattaa
sinua, niin kuin isä kasvattaa poikaansa.
Ja noudata Herran, sinun Jumalasi, käskyjä
vaella hänen teitänsä ja pelkää häntä."
Ja nyt tarkkaa jakeita 7, 8 ja 9. Tästä osasta tulet pitämään.
"Sillä Herra, sinun Jumalasi, vie sinut hyvään maahan
laaksoissa ja vuorilla vuotavien purojen, lähteiden ja syvien vesien maahan..."
Ja se jatkuu ja jatkuu siitä, miten Jumala johdattaa meidät hyvään maahan.
Mutta ensin Hän vei heitä pitkää, rankkaa tietä.
2 Moos. 13:17 sanoo, että vaikka lyhyempikin tie olisi ollut olemassa
Jumala vei heitä pitkää, vaikeaa tietä.
Meidän tulee luottaa Jumalaan, että Hänen tiensä on täydellinen.
Toinen tilanne, jolloin meidän tulee luottaa Jumalaan on silloin
kun emme tiedä, mitä tuleman pitää.
Sadrak, Meesak ja Abednego - olisipa aikaa lukea se, vaan kun ei ole.
Danielin kirjassa 3:10-18 kuningas sanoi: "Kumartakaa!"
He sanoivat: "Emme."
"Kumartakaa. Jos ette, joudutte tuliseen pätsiin."
"Oi kuningas, tiedä tämä.
Jos Jumalamme kykenee, Hän pelastaa meidät."
Eikä hän tarkoittanut, että jos Jumala kykenee, vaan että jos
se on Hänen suunnitelmansa.
Jos kaikkien suhteen on parasta, että Jumala pelastaa meidät, Hän tekee sen.
"Mutta sinun on parasta tietää tämä:
vaikkei Hän pelastaisikaan, emme siltikään kumarra sinua."
Nuo pojat olivat päätöksensä tehneet.
Eivät he tienneet, mitä tapahtuu, jos he menevät tuohon tuliseen pätsiin.
Mutta he olivat valmiit antamaan elämänsä alttiiksi.
Voimme oppia luottamaan Jumalaan kaikilla elämämme alueilla.
Meidän tulee elää uskosta. Mitä on usko?
Usko on nojautumista Jumalaan koko inhimillisellä persoonallisuudellamme
ja täyttä luottamusta Hänen voimaansa, viisauteensa ja hyvyyteensä.
Haluat todella astua Jumalan lepoon
opi kuka olet Kristuksessa ja opi elämään uskossa.
Tämän päiväsessä ohjelmassa tarjoan sinulle neliosaista opetussarjaani
"Knowing Who You Are in Christ"
sekä kirjaani "How to succeed at Being Yourself."
Tämä sanoma on tarkoitettu sekä miehille että naisille.
Liian usein mittaamme arvomme sen mukaan, mitä teemme
tai mikä asema meillä on maailmassa
tai miltä näytämme tai keitä ystäviä meillä on.
Mutta meidän tulee ymmärtää, että meidän ei tarvitse luottaa
mihinkään muuhun kuin Kristukseen ja yksin Kristukseen.
Elämäni on hukkaan heitetty. Olen ruma. Olen tylsää seuraa.
Olen tosi säälittävä. Olen tyhmä.
Olen kontrollifriikki.
Asioitten pitää aina tapahtua minun tavallani.
En ikinä saa mitään aikaan. Olen tyhmä.
Olen lihava. En ikinä saa mitään aikaan.
Olivatpa toiset sanoneet sinusta mitä tahansa tai olitpa itse ajatellut itsestäsi
mitä tahansa, väliä on vain sillä, kuka olet Kristuksen silmissä.
Kuinka moni sanoo itsestään alas painavia asioita?
Olen tyhmä. Olen sitä. Olen tätä. Olen torvi.
Älä ikinä enää sano noin!
Sano: "Olen Jumalan vanhurskaus Kristuksessa."
"Jumala rakastaa minua. Olen hyvä tyyppi ja kanssani on hyvä olla."
"Knowing Who You Are in Christ" - Joyce Meyerin 4-osainen sarja.
Mitä merkitsee olla Kristuksessa.
Opit totuuden siitä, miten Jeesus näkee sinut ja saat lisää itsevarmuutta.
Tämä sarja on satavana yhdessä hänen kirjansa kanssa
"How to Succeed at Being Yourself."
Tämä erityispaketti on tarjolla vain vähän aikaa.
Käytä ruudussa näkyviä yhteystietoja ja hanki nämä voimalliset apuvälineet.
Mikäli haluat näiden ohjelmien jatkuvan tekstitettynä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Marketta Ruishalme